## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

96. schôdza

Číslo: CRD-539/2019

598

**U z n e s e n i e**

**Ústavnoprávneho výboru Národnej rady Slovenskej republiky**

**z 30. apríla 2019**

k vládnemu návrhu zákona, ktorým sa mení a dopĺňazákon č. 56/2012 Z.z. o cestnej doprave v znení neskorších predpisov a ktorým sa menia a dopĺňajú niektoré zákony (tlač 1323)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 56/2012 Z. z. o  cestnej dopravev znení neskorších predpisov a ktorým sa menia a dopĺňajú niektoré zákony (tlač 1323);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony (tlač 1323) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedníčke gestorského Výboru Národnej rady Slovenskej republiky pre hospodárske záležitosti.

Róbert Madej

predseda výboru

overovatelia výboru:

Ondrej Dostál

Irén Sárkӧzy

## P r í l o h a

**k uzneseniu Ústavnoprávneho**

**výboru Národnej rady SR č. 598**

**z 30. apríla 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pozmeňujúce a doplňujúce návrhy**

**k vládnemu návrhu zákona, ktorým sa mení a dopĺňa zákon č. 56/2012 Z. z. o cestnej deprave v znení neskorších predpisov a ktorým sa menia a dopĺňajú niektoré zákony (tlač 1323)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I za doterajší 5 bod vkladajú nové body 6 a 7, ktoré znejú:

„6. V § 21 ods. 6 písm. c) sa na konci pripájajú slová a minimálne spôsoby dokladovania príslušnosti cestujúcich v rámci týchto skupín“.

7. V § 27 ods. 3 písm. d) sa slová „odseku 16“ nahrádzajú slovami „odseku 17“.“.

Nasledujúce body sa prečíslujú.

Legislatívno-technická úprava a precizácia znenia § 21 ods. 6 písm. c).

1. V čl. I sa za doterajší 6 bod vkladá nový bod 7, ktorý znie:

„7. V § 30 sa odsek 5 dopĺňa písmenom h), ktoré znie:

„h) umiestniť preukaz vodiča vo vozidle na mieste viditeľnom pre cestujúceho.“.“.

Nasledujúce body sa prečíslujú.

Ide o spresnenie ustanovenia a povinnosti vodiča v súvislosti s umiestnením preukazu vodiča vo vozidle.

1. V čl. I sa za doterajší 7 bod vkladajú nové body 8 až 13, ktoré znejú:

„8. V § 43 písm. e) a v § 44 písm. i) sa na konci pripájajú slová „a obchodnej spoločnosti založenej na účel prevádzkovania integrovaného dopravného systému alebo mestského dopravného systému.9)“.

Spresňuje sa okruh subjektov, ktorým samosprávne kraje a obce poskytujú údaje o službách vo verejnom záujme. V čl. I sa za doterajší 8 bod vkladajú nové body 9 až 13, ktoré znejú:

9. V § 48 sa odsek 1 dopĺňa písmenom an), ktoré znie:

„an) prevádzkuje cestnú dopravu, taxislužbu alebo dispečing v rozpore s týmto zákonom.“

Odôvodnenie: Ustanovuje sa kompetencia dopravného správneho orgánu uložiť pokutu za prevádzkovanie cestnej dopravy, taxislužby alebo dispečingu v rozpore s týmto zákonom. Vzhľadom na to, že zákon ustanovuje podmienky podnikania v cestnej doprave, taxislužbe a pri prevádzkovaní dispečingu (možnosti určovania cien v taxislužbe a pod.) je potrebné zabezpečiť aj vynútiteľnosť ich plnenia a dodržiavania prostredníctvom sankcií.

10. V § 48 ods. 6 sa slová „ak) a am)“ nahrádzajú slovami „ak) až an)“.

Odôvodnenie: Legislatívno-technická úprava vo väzbe na predchádzajúci bod.

11. V § 49 ods. 1 písmeno b) znie:

„b) ako vodič pri preprave nebezpečných vecí:

1. sa nepreukáže požadovanými dokladmi podľa dohody ADR,
2. nemá na dopravnej jednotke osobitnú výbavu alebo hasiace prístroje podľa dohody ADR,
3. nezabezpečil, aby boli cisterny a obaly riadne uzatvorené alebo aby boli cisterny a obaly bez zvyškov priľnutých nebezpečných látok na ich povrchu,
4. neoznačil kontajnery, cisterny, batériové vozidlá, MEGC alebo MEMU vozidlá podľa dohody ADR.“.

Odôvodnenie: Spresnenie ustanovení v súlade s výkonom kontrol ADR na pozemných komunikáciách a ich zosúladenie s aplikačnou praxou a dohodou ADR.

1. V § 49 ods. 1 písm. j) sa na konci pripájajú tieto slová: „alebo neumiestnil preukaz vodiča vo vozidle na mieste viditeľnom pre cestujúceho.“.

Odôvodnenie: Legislatívno-technická úprava vo väzbe na doplnenie písmena h) v § 30 ods. 5.

1. V § 49 ods. 1 písm. a), h) až k) sa vypúšťajú slová „na ceste“.“.

Precizujú sa ustanovenia o priestupkoch tak, aby korešpondovali s oprávneniami orgánov odborného dozoru. V blokovom konaní môžu priestupky prejednávať aj colné orgány, ktoré vykonávajú kontrolu nielen na cestách, ale aj v colnom priestore a vo vozidlách.

Doterajší bod 9 sa primerane prečísluje.

1. V čl. II bode 1 sa označenie písmena r) nahrádza označením q), v tejto súvislosti sa upraví úvodná veta novelizačného bodu.

Navrhuje sa úprava označenia ustanovenia vzhľadom na postupnosť zavedenú platným zákonom o vnútrozemskej plavbe.

1. Čl. III sa za doterajší text označuje ako bod 1 a dopĺňa sa nový bod 2., ktorý znie:

„2. V § 112f sa ods. 2 sa slová „od 15. júna“ nahrádzajú slovami „od 16. júna“.“.

Odôvodnenie: Legislatívno-technická úprava, ktorou sa zosúlaďuje účinnosť zákona s prechodným ustanovením.

1. V čl. IV sa za doterajší bod 1. vkladajú nové body 2. až 7., ktoré znejú:

„2. V § 20 ods. 5 sa na konci pripája táto veta: „Pri vypracovaní plánu dopravnej obslužnosti je objednávateľ povinný dodržať obsahové náležitosti plánu dopravnej obslužnosti, minimálny rozsah, pravidlá zostavovania a štandardy dopravnej obslužnosti ustanovené všeobecne záväzným právnym predpisom, ktorý vydá ministerstvo.“.

3. § 36 ods. 1 sa dopĺňa písmenami r) a s), ktoré znejú:

„r) určuje minimálny rozsah tarifných skupín a minimálne spôsoby dokladovania príslušnosti cestujúcich v rámci nich,

s) určuje štandardy technického zabezpečenia vydávania a kontroly cestovných dokladov v železničnej doprave objednávanej na základe zmluvy o dopravných službách vo verejnom záujme.“.

4. § 36 ods. 2 sa dopĺňa písmenami e) až h), ktoré znejú:

„e) o obsahových náležitostiach plánu dopravnej obslužnosti podľa § 20 ods. 5 a minimálny rozsah, pravidlá jeho zostavovania a štandardy dopravnej obslužnosti,

f) o rozsahu prevádzkových údajov o službách vo verejnom záujme podľa § 38 písm. f) a § 39 písm. c), a frekvencii ich poskytovania ministerstvu,

g) o štruktúre základných tarifných skupín a minimálnych spôsoboch dokladovania príslušnosti cestujúcich v rámci nich podľa § 36 ods. 1 písm. r),

h) o štandardoch technického zabezpečenia vydávania a kontrole cestovných dokladov podľa § 36 ods. 1 písm. s).“.

5. V § 37 ods. 1 písm. h) sa za slová „železničnej doprave“ vkladajú slová „v mestskej doprave“.

6. V § 38 sa dopĺňa nové písmeno f), ktoré znie:

„f) vedie evidenciu prevádzkových údajov o službách vo verejnom záujme, ktorých je objednávateľom a poskytuje ich ministerstvu a obchodnej spoločnosti založenej na účel prevádzkovania integrovaného dopravného systému alebo mestského dopravného systému.“.

7. V § 39 ods. 1 sa dopĺňa nové písmeno c), ktoré znie:

„f) vedie evidenciu prevádzkových údajov o službách vo verejnom záujme, ktorých je objednávateľom a poskytuje ich ministerstvu a obchodnej spoločnosti založenej na účel prevádzkovania integrovaného dopravného systému alebo mestského dopravného systému.“.“.

Nasledujúci bod sa prečísluje.

Zmeny navrhované v tomto bode nadobúdajú účinnosť 1. januára 2020, čo sa premietne do ustanovenia o účinnosti zákona.

Precizácia ustanovení za účelom podrobnejšej úpravy požiadaviek a obsahových náležitostí na vypracovanie plánu dopravnej obslužnosti, ktoré budú detailnejšie upravené vo vykonávacom predpise. Cieľom je vypracovať plán dopravnej obslužnosti, aby dochádzalo k čo najefektívnejšiemu využitiu jednotlivých druhov dopravy a aby tieto v maximálnej možnej miere uspokojili požiadavky dopytu verejnosti po verejnej osobnej doprave na určitom území.

1. V čl. IV bode 2 sa slovo „deviatym“ nahrádza slovom „desiatym“ a číslica „9.“ sa nahrádza číslicou „10.“.

Legislatívno-technická úprava, ktorou sa aktualizuje poradie bodov v prílohe č. 5, vzhľadom na ostatnú novelizáciu zákona.